Kim Jong-un hyller landets første kvinnelige jagerflypiloter
Nord-Koreas diktator Kim Jong-Un var mandag denne uken tilstede under en øvelse for det som skal være landets første kvinnelige jagerflypiloter. Det melder Nord-Koreas statlige nyhetsbyrå og talerør for Kim Jong-un, KNCA. Jong-Un skal ha vært svært fornøyd med øvelsen, og la til at de to pilotene var svært sjarmerende: som "blomster på himmelen", ifølge KNCA. Diktatoren overgår seg selv:Hevder Nord-Korea har funnet kur mor mers, ebola, sars og aids. På slutten av treningen tok diktatoren seg tid til å hilse personlig på de to pilotene, Jo Kun Hyang og Rim Sol. Han gratulerte dem med en vellykket øvelse og overrakte dem hver sin bukett blomster - hvorpå de to skal ha felt gledestårer. «Kim Jong-Un var svært fornøyd, og sa at kvinnelige piloter, som flyer en type fly som det er vanskelig å fly selv for menn, er et framskritt en kan være stolt av», skriver byrået videre. Kim Jong-un tok over lederskapet i Nord-Korea etter faren Kim Jong-ils død i 2011. Han har lagt seg på en noe mildere linje enn faren, og forsøker å fremstå som en folkets mann. Det nord-koreanske diktaturet er fortsatt strengt avstengt fra omverdenen, og den elleville persondyrkelsen i statlig media av landets øverste leder fortsetter. Sørkoreansk ekspert til VG:Kim Jong-un er galere enn sin far
Nord-Koreas første kvinnelige jagerflypiloter er «som blomster på himmelen», ifølge diktatoren selv.